ການໂຈມຕີສະລະຊີບ ຢູ່ຄາບູລ ແນເປົ້າໝາຍໃສ່ ໜ່ວຍເຝິກແອບຕຳຫຼວດ ຂອງ ອີຢູ
ການໂຈມຕີ ໄດ້ເພີ້ມທະວີຂຶ້ນ ໃນຂະນະທີ່ ທະຫານອັຟການິສຖານ ຮັບເອົາ ຄວາມຮັບຜິດຊອບທັງໝົດ ໃນການຮັກສາ ຄວາມປອດໄພແຫ່ງຊາດ.
ຜູ້ວາງລະເບີດສະລະຊີບໃນລົດຄັນນຶ່ງ ໄດ້ທຳການໂຈມຕີລົດ ຂອງຕຳຫຼວດສະຫະພາບຢູໂຣບຄັນນຶ່ງ ໃນນະຄອນຫລວງ ຄາບູລ ເຮັດໃຫ້ຄົນຍ່າງຕາມຖະໜົນຄົນນຶ່ງເສຍຊີວິດ ແຕ່ບໍ່ ໄດ້ເຮັດໃຫ້ພວກຄົນໃນລົດໄດ້ຮັບບາດເຈັບໃດໆ ເຖິງຢ່າງ ໃດກໍດີ ປະຊາຊົນ 5 ຄົນທີ່ຢູ່ໃກ້ໆນັ້ນ ໄດ້ຮັບບາດເຈັບ ກຸ່ມຕາລີບັນ ໄດ້ອ້າງເອົາຄວາມຮັບຜິດຊອບໃນການໂຈມຕີ ຄັ້ງນີ້ ໜ່ວຍເຝິກແອບຕຳຫຼວດຂອງສະຫະພາບຢູໂຣບ ກ່າວວ່າ ຜູ້ວາງລະເບີດໄດ້ທຳການໂຈມຕີ ຢູ່ໃກ້ໆກັບສຳນັກງານ ໃຫຍ່ຂອງຕົນໃນເຂດຊານເມືອງທາງກໍ້າາຕາເວັນອອກຂອງນະຄອນຫຼວງຄາບູລ ໃນຕອນບ່າຍວັນຈັນມື້ນີ້ ຕາມເວລາໃນທ້ອງຖິນ ນະຄອນຄາບູລ ໄດ້ປະເຊີນກັບການໂຈມຕີຫລາຍໆບັ້ນ ໃນຫວ່າງບໍ່ເທົ່າໃດສັບປະດາ ຜ່ານມານີ້ ຈາກພວກກະບົດກຸ່ມຕາລລີບັນ ທີ່ແນເປົ້າໃສ່ພວກຕຶກອາຄານຂອງລັດຖະ ບານພ້ອມທັງດ້ານທະຫານແລະຂອງຕ່າງປະເທດນັນ ການໂຈມຕີດັ່ງກ່າວ ມີຂຶ້ນ ໃນຂະນະທີ່ກອງທັບຂອງອັຟການິສຖານຮັບເອົາຄວາມຮັບ ຜິດຊອບທັງໝົດ ໃນການຮັກສາຄວາມປອດໄພແຫ່ງຊາດ ຊຶ່ງເປັນຂີດໝາຍການສິ້ນສຸດ ລົງຢ່າງເປັນທາງການ ຂອງການດຳເນີນພາລະກິດສູ້ລົບມາເປັນເວລາ 13 ປີ ຢູ່ໃນອັຟການິສຖານ ຂອງສະຫະລັດ ແລະກຸ່ມເນໂຕ້ ທີ່ແນໃສ່ໂຈມຕີພວກກະບົດກຸ່ມຕາລີບັນນັ້ນ